CELEX: 32000R1159
Language: el
Date: 2000-05-30 00:00:00
Title: Κανονισμός (ΕΚ) αριθ. 1159/2000 της Επιτροπής, της 30ής Μαΐου 2000, για τις δράσεις πληροφόρησης και δημοσιότητας που πρέπει να αναλαμβάνουν τα κράτη μέλη σχετικά με τις παρεμβάσεις των διαρθρωτικών ταμείων

Avis juridique important

|

32000R1159

Κανονισμός (ΕΚ) αριθ. 1159/2000 της Επιτροπής, της 30ής Μαΐου 2000, για τις δράσεις πληροφόρησης και δημοσιότητας που πρέπει να αναλαμβάνουν τα κράτη μέλη σχετικά με τις παρεμβάσεις των διαρθρωτικών ταμείων  

Επίσημη Εφημερίδα αριθ. L 130 της 31/05/2000 σ. 0030 - 0036

Κανονισμός (ΕΚ) αριθ. 1159/2000 της Επιτροπήςτης 30ής Μαΐου 2000για τις δράσεις πληροφόρησης και δημοσιότητας που πρέπει να αναλαμβάνουν τα κράτη μέλη σχετικά με τις παρεμβάσεις των διαρθρωτικών ταμείωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 53 παράγραφος 2,Εκτιμώντας τα ακόλουθα:(1) Το άρθρο 46 του κανονισμού (ΕΚ) αριθ. 1260/1999 προβλέπει μέτρα πληροφόρησης και δημοσιότητας σχετικά με τις δράσεις των διαρθρωτικών ταμείων.(2) Το άρθρο 34 παράγραφος 1 στοιχείο η) του κανονισμού (ΕΚ) αριθ. 1260/1999 ορίζει ότι η αρχή διαχείρισης η οποία είναι επιφορτισμένη με την υλοποίηση μιας κοινοτικής διαρθρωτικής παρέμβασης, είναι υπεύθυνη για την τήρηση των υποχρεώσεων σχετικά με την πληροφόρηση και τη δημοσιότητα.(3) Το άρθρο 46 παράγραφος 2 του κανονισμού (ΕΚ) αριθ. 1260/1999 διευκρινίζει ότι η αρχή διαχείρισης είναι αρμόδια για να εξασφαλίζει τη δημοσιότητα της παρέμβασης, και ιδίως να ενημερώνει τους ενδεχόμενους τελικούς δικαιούχους, τις επαγγελματικές οργανώσεις, τους οικονομικούς και κοινωνικούς εταίρους, τους οργανισμούς προώθησης της ισότητας μεταξύ ανδρών και γυναικών και τους μη κυβερνητικούς οργανισμούς, για τις δυνατότητες που παρέχει η παρέμβαση, καθώς επίσης και να ενημερώνει την κοινή γνώμη για τον ρόλο που διαδραματίζει η Κοινότητα υπέρ της συγκεκριμένης παρέμβασης και για τα αποτελέσματά της.(4) Σύμφωνα με την παράγραφο 3 του εν λόγω άρθρου, τα κράτη μέλη συμβουλεύονται την Επιτροπή και την ενημερώνουν κάθε χρόνο σχετικά με τις πρωτοβουλίες που αναλαμβάνουν για τους σκοπούς των μέτρων πληροφόρησης και δημοσιότητας.(5) Δυνάμει του άρθρου 18 παράγραφος 3 και του άρθρου 19 παράγραφος 4 του κανονισμού (ΕΚ) αριθ. 1260/1999, για κάθε επιχειρησιακό πρόγραμμα και για κάθε ενιαίο έγγραφο προγραμματισμού, το συμπλήρωμα προγραμματισμού περιλαμβάνει τα μέτρα που πρέπει να εξασφαλίζουν, σύμφωνα με το άρθρο 46, την πληροφόρηση και τη δημοσιότητα της παρέμβασης.(6) Το άρθρο 35 παράγραφος 3 στοιχείο ε) του κανονισμού (ΕΚ) αριθ. 1260/1999 ορίζει ότι οι επιτροπές παρακολούθησης εξετάζουν και εγκρίνουν τις ετήσιες εκθέσεις και την τελική έκθεση εκτέλεσης, προτού αυτές αποσταλούν στην Επιτροπή και, σύμφωνα με το άρθρο 37 παράγραφος 2 του ίδιου κανονισμού, οι εκθέσεις αυτές περιλαμβάνουν στοιχεία σχετικά με τα μέτρα που πρέπει να λαμβάνονται από την αρχή διαχείρισης και από την επιτροπή παρακολούθησης για να εξασφαλίζεται η ποιότητα και η αποτελεσματικότητα των μέτρων που λαμβάνονται για την δημοσιότητα της παρέμβασης. Το άρθρο 40 παράγραφος 4 ορίζει, ιδίως, ότι τα πορίσματα της αξιολόγησης τίθενται στη διάθεση του κοινού, κατόπιν σχετικής αίτησης, με την συναίνεση της επιτροπής παρακολούθησης όσον αφορά την ενδιάμεση αξιολόγηση η οποία προβλέπεται το αργότερο για την 31η Δεκεμβρίου 2003.(7) Η απόφαση 94/342/ΕΚ της Επιτροπής, της 31ης Μαΐου 1994, όσον αφορά τις δράσεις πληροφόρησης και δημοσιότητας που πρέπει να αναλαμβάνονται από τα κράτη μέλη σχετικά με τις παρεμβάσεις των διαρθρωτικών ταμείων και του χρηματοδοτικού μέσου προσανατολισμού της αλιείας (ΧΜΠΑ)(2), εξακολουθεί να εφαρμόζεται για την ενίσχυση η οποία χορηγείται δυνάμει του κανονισμού (ΕΟΚ) αριθ. 2052/88 του Συμβουλίου, της 24ης Ιουνίου 1988, όσον αφορά τον συντονισμό μεταξύ των παρεμβάσεων των διαφόρων διαρθρωτικών ταμείων αφενός και, αφετέρου, μεταξύ αυτών και των παρεμβάσεων της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών μέσων(3), όπως τροποποιήθηκε τελευταία από τον κανονισμό (ΕΚ) αριθ. 3193/94(4), καθώς και των κανονισμών που έχουν εκδοθεί κατ' εφαρμογήν του τελευταίου.(8) Η επιτροπή που αναφέρεται στο άρθρο 147 της συνθήκης, η επιτροπή των γεωργικών δομών και της αγροτικής ανάπτυξης, και η επιτροπή του τομέα της αλιείας και της υδατοκαλλιέργειας, έχουν διατυπώσει γνώμη σχετικά με τον παρόντα κανονισμό. Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ανάπτυξη και την ανασυγκρότηση των περιφερειών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι λεπτομερείς διατάξεις όσον αφορά την πληροφόρηση και τη δημοσιότητα σχετικά με τις παρεμβάσεις των διαρθρωτικών ταμείων δυνάμει του κανονισμού (ΕΚ) αριθ. 1260/1999, ορίζονται στο παράρτημα του παρόντος κανονισμού.Άρθρο 2Ο παρών κανονισμός τίθεται σε ισχύ την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Μαΐου 2000.Για την ΕπιτροπήMichel BarnierΜέλος της Επιτροπής(1) ΕΕ L 161 της 26.6.1999, σ. 1.(2) ΕΕ L 152 της 18.6.1994, σ. 39.(3) ΕΕ L 185 της 15.7.1988, σ. 9.(4) ΕΕ L 337 της 24.12.1994, σ. 11.ΠΑΡΑΡΤΗΜΑΛΕΠΤΟΜΕΡΕΙΕΣ ΕΦΑΡΜΟΓΗΣ ΟΣΟΝ ΑΦΟΡΑ ΤΗΝ ΠΛΗΡΟΦΟΡΗΣΗ ΚΑΙ ΤΗ ΔΗΜΟΣΙΟΤΗΤΑ ΣΧΕΤΙΚΑ ΜΕ ΤΙΣ ΠΑΡΕΜΒΑΣΕΙΣ ΤΩΝ ΔΙΑΡΘΡΩΤΙΚΩΝ ΤΑΜΕΙΩΝ1. Γενικές αρχές και πεδίο εφαρμογήςΤα μέτρα πληροφόρησης και δημοσιότητας σχετικά με τις παρεμβάσεις των διαρθρωτικών ταμείων αποσκοπούν να ενισχύουν το κύρος και τη διαφάνεια της δράσης της Ευρωπαϊκής Ένωσης, και να παρουσιάζουν σε όλα τα κράτη μέλη μια ομοιογενή εικόνα των σχετικών παρεμβάσεων. Αφορούν τις ενέργειες για τις οποίες παρεμβαίνουν το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο (ΕΚΤ), το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Προσανατολισμού, ή το χρηματοδοτικό μέσο προσανατολισμού της αλιείας (ΧΜΠΑ).Τα μέτρα πληροφόρησης και δημοσιότητας που παρατίθενται ακολούθως αναφέρονται στα κοινοτικά πλαίσια στήριξης (ΚΠΣ), στα επιχειρησιακά προγράμματα, στα ενιαία έγγραφα προγραμματισμού (ΕΕΠ) και στα προγράμματα κοινοτικών πρωτοβουλιών, όπως ορίζονται στον κανονισμό (ΕΚ) αριθ. 1260/1999.Η επιτόπια δημοσιότητα εμπίπτει στην αρχή διαχείρισης η οποία είναι επιφορτισμένη με την υλοποίηση αυτών των παρεμβάσεων. Πραγματοποιείται σε συνεργασία με την Ευρωπαϊκή Επιτροπή, η οποία πληροφορείται σχετικά με τα μέτρα που λαμβάνονται προς αυτούς τους σκοπούς.Οι αρμόδιες εθνικές και περιφερειακές αρχές λαμβάνουν όλα τα προσήκοντα διοικητικά μέτρα για να εξασφαλίζεται η πραγματική εφαρμογή των παρουσών διατάξεων και για να συνεργάζονται με την Επιτροπή.2. Στόχοι των δράσεων πληροφόρησης και δημοσιότητας και στοχοθετημένο κοινόΟι δράσεις πληροφόρησης και δημοσιότητας αποσκοπούν στο:2.1. Να πληροφορούν τους δυνητικούς και τελικούς δικαιούχους, καθώς και:- τις περιφερειακές και τοπικές αρχές, και τις λοιπές αρμόδιες δημόσιες αρχές,- τις επαγγελματικές οργανώσεις και τους οικονομικούς κύκλους,- τους οικονομικούς και κοινωνικούς εταίρους,- τους μη κυβερνητικούς οργανισμούς, ιδίως τους οργανισμούς για την προώθηση της ισότητας μεταξύ των ανδρών και των γυναικών, καθώς και τους οργανισμούς που εργάζονται για την προστασία και τη βελτίωση του περιβάλλοντος,- τους παράγοντες ή φορείς έργων,σχετικά με τις δυνατότητες τις οποίες συνεπάγεται η από κοινού παρέμβαση της Ευρωπαϊκής Ένωσης και των κρατών μελών για την εξασφάλιση της διαφάνειας.2.2. Να πληροφορούν την κοινή γνώμη σχετικά με τον ρόλο τον οποίο διαδραματίζει η Ευρωπαϊκή Ένωση σε συνεργασία με τα κράτη μέλη, υπέρ των σχετικών παρεμβάσεων και των αποτελεσμάτων τους.3. Υλοποίηση των μέτρων πληροφόρησης και δημοσιότητας3.1. Όροι εφαρμογής3.1.1. Κατάρτιση μέτρωνΤα μέτρα πληροφόρησης και δημοσιότητας παρουσιάζονται υπό τη μορφή ενός σχεδίου δράσεων επικοινωνίας για κάθε επιχειρησιακό πρόγραμμα και κάθε ενιαίο έγγραφο προγραμματισμού (ΕΕΠ). Ανάλογα με την περίπτωση, τα σχέδια αυτά παρουσιάζονται στο επίπεδο του ΚΠΣ. Υλοποιείται υπό την ευθύνη της οριζόμενης αρχής διαχείρισης.Στο σχέδιο δράσεων επικοινωνίας περιλαμβάνονται:- οι στόχοι και το στοχοθετούμενο κοινό,- το περιεχόμενο και η στρατηγική των δράσεων επικοινωνίας και πληροφόρησης που συνεπάγονται τα ως άνω, προσδιορίζοντας τις ενέργειες που πρέπει να πραγματοποιηθούν στο πλαίσιο των στόχων προτεραιότητας κάθε ταμείου,- ενδεικτικός προϋπολογισμός,- οι διοικητικές υπηρεσίες ή οι οργανισμοί που έχουν την ευθύνη της υλοποίησής τους,- τα κριτήρια αξιολόγησης που χρησιμοποιούνται για την αξιολόγηση των δράσεων.Το σχέδιο δράσεων επικοινωνίας παρουσιάζεται στο συμπλήρωμα προγραμματισμού σύμφωνα με το άρθρο 18 παράγραφος 3 στοιχείο δ) του κανονισμού (ΕΚ) αριθ. 1260/1999.3.1.2. ΧρηματοδότησηΤα ποσά που προβλέπονται για την πληροφόρηση και τη δημοσιότητα, περιλαμβάνονται στα σχέδια χρηματοδότησης των κοινοτικών πλαισίων στήριξης (ΚΠΣ), των ΕΕΠ και των επιχειρησιακών προγραμμάτων στο πλαίσιο της τεχνικής βοήθειας [πιστώσεις απαραίτητες για την διαμόρφωση, την παρακολούθηση και την αξιολόγηση των παρεμβάσεων που αναφέρονται στο άρθρο 17 παράγραφος 2 στοιχείο ε), στο άρθρο 18 παράγραφος 2 στοιχείο β) και στο άρθρο 19 παράγραφος 3 στοιχείο β) του κανονισμού (ΕΚ) αριθ. 1260/1999].3.1.3. Ορισμός των υπευθύνωνΚάθε αρχή διαχείρισης φροντίζει να διορίζει τον(τους) υπεύθυνο(-ους) για την πληροφόρηση και τη δημοσιότητα. Οι αρχές διαχείρισης πληροφορούν την Επιτροπή σχετικά με τους διορισμούς αυτούς.3.1.4. ΑπολογισμόςΕπί τη ευκαιρία της ετήσιας συνεδρίασης που προβλέπεται στο άρθρο 34 παράγραφος 2 του κανονισμού (ΕΚ) αριθ. 1260/1999, η αρχή διαχείρισης πληροφορεί την Επιτροπή σχετικά, με την εκτέλεση του παρόντος κανονισμού.3.2. Περιεχόμενο και στρατηγική των δράσεων πληροφόρησης και δημοσιότηταςΤα προς υλοποίηση μέτρα πρέπει να επιτρέπουν την πραγματοποίηση των στόχων οι οποίοι αναφέρονται στο σημείο 2, δηλαδή:- εξασφάλιση της διαφάνειας για τους δυνητικούς και τελικούς δικαιούχους,- ενημέρωση της κοινής γνώμης.3.2.1. Εξασφάλιση της διαφάνειας στο επίπεδο των δυνητικών και τελικών δικαιούχων και στο επίπεδο των ομάδων που αναφέρονται στο σημείο 2.13.2.1.1. Η αρχή διαχείρισης μεριμνά ιδίως:- για τη δημοσίευση του περιεχομένου των παρεμβάσεων, προσδιορίζοντας τη συμβολή των συμμετεχόντων διαρθρωτικών ταμείων και την θέση τους στη διάθεση των ενδιαφερομένων που εκφράζουν σχετικό αίτημα,- την εγκατάσταση κατάλληλης επικοινωνίας σχετικά με την εξέλιξη των παρεμβάσεων καθόλη τη διάρκεια της περιόδου προγραμματισμού,- τη θέση σε εφαρμογή δράσεων πληροφόρησης όσον αφορά τη διαχείριση, την παρακολούθηση και την αξιολόγηση των παρεμβάσεων των διαρθρωτικών ταμείων οι οποίες χρηματοδοτούνται, κατά περίπτωση, από τις πιστώσεις της τεχνικής βοήθειας των αντιστοίχων παρεμβάσεων.>ΘΕΣΗ ΠΙΝΑΚΑ>3.2.1.2. Η διαχειριστική αρχή που έχει ορισθεί για την υλοποίηση μιας παρέμβασης φροντίζει για την θέση σε λειτουργία ενός καταλλήλου συστήματος διάδοσης των πληροφοριών οι οποίες αποσκοπούν στην εξασφάλιση της διαφάνειας για τους διαφόρους εταίρους και τους δυνητικούς δικαιούχους, ιδίως τις ΜΜΕ.Αυτές οι πληροφορίες περιλαμβάνουν σαφή ένδειξη των ακολουθητέων διοικητικών διαβημάτων, περιγραφή των μηχανισμών διαχείρισης των φακέλων, πληροφόρηση σχετικά με τα κριτήρια επιλογής των διαγωνισμών και των μηχανισμών αξιολόγησης, καθώς επίσης και των ονομάτων ή των σημείων επαφής σε εθνικό, περιφερειακό ή τοπικό επίπεδο, για την εξήγηση της λειτουργίας των παρεμβάσεων και των κριτηρίων επιλεξιμότητας.Στην περίπτωση των μέτρων υπέρ της ανάπτυξης του ενδογενούς δυναμικού, των δημοσίων ενισχύσεων υπέρ των επιχειρήσεων και των συνολικών επιχορηγήσεων, η πληροφόρηση αυτή θα πρέπει να διαβιβάζεται ιδίως μέσω των ενδιαμέσων οργανισμών και των εκπροσωπευτικών οργανώσεων των επιχειρήσεων.3.2.1.3. Για τις κατηγορίες προσώπων που ενδέχεται να μπορούν να επωφελούνται από δράσεις κατάρτισης, θέσεις απασχόλησης ή που εμπίπτουν στο πεδίο ανάπτυξης των ανθρωπίνων πόρων, η αρχή διαχείρισης θέτει σε λειτουργία ένα κατάλληλο σύστημα διάδοσης της πληροφόρησης. Προς αυτόν τον σκοπό, εξασφαλίζει την συνεργασία των οργανισμών επαγγελματικής κατάρτισης, των οργανισμών που παρεμβαίνουν στον τομέα της απασχόλησης, των επιχειρήσεων και ομάδων επιχειρήσεων, των εκπαιδευτικών κέντρων και των μη κυβερνητικών οργανισμών.3.2.2. Ενημέρωση της κοινής γνώμης3.2.2.1. Για να βελτιωθεί η ευαισθητοποίηση της κοινής γνώμης σχετικά με τον ρόλο τον οποίο διαδραματίζει η Ευρωπαϊκή Ένωση υπέρ των προαναφερομένων παρεμβάσεων και των αποτελεσμάτων τους, η ορισμένη αρχή διαχείρισης πληροφορεί τα μέσα ενημέρωσης, με τον καταλληλότερο τρόπο, σχετικά με τις διαρθρωτικές παρεμβάσεις οι οποίες συγχρηματοδοτούνται από την Ένωση. Κατά την πραγματοποίηση αυτής της πληροφόρησης, η συμμετοχή της Ευρωπαϊκής Ένωσης πρέπει να εμφαίνεται κατά τρόπο που να ανταποκρίνεται στην πραγματικότητα, και τα μηνύματα πρέπει να εκφράζουν την αποστολή κάθε ταμείου παρουσιάζοντας τις ειδικές προτεραιότητες των συγκεκριμένων παρεμβάσεων σύμφωνα με το σημείο 3.2.1.1.Η εκκίνηση των παρεμβάσεων, μετά από την έγκρισή τους από την Επιτροπή καθώς επίσης και τα σημαντικά στάδια της υλοποίησής τους, αποτελούν αντικείμενο δράσεων εναισθητοποίησης οι οποίες απευθύνονται στα εθνικά ή περιφερειακά μέσα ενημέρωσης (τύπος, ραδιόφωνο, τηλεόραση), ανάλογα με την περίπτωση προς αυτό τον σκοπό μπορούν να χρηστμοποιούνται, ιδίως, ανακοινώσεις τύπου, δημοσιεύσεις άρθρων, συμπληρώματα που δημοσιεύονται στα πλέον ενδεδειγμένα έντυπα και επισκέψεις. Είναι επίσης δυνατόν να χρησιμοποιούνται και άλλα μέσα πληροφόρησης και επικοινωνίας, όπως: ιστοσελίδες διαδικτύου, δημοσιεύσεις σχετικά με επιτυχή παραδείγματα έργων και διαγωνισμοί βασιζόμενοι στις βέλτιστες πρακτικές.Όταν πραγματοποιούνται διαφημιστικές καταχωρήσεις, παραδείγματος χάρη υπό τη μορφή ανακοινώσεων τύπου ή διαφημιστικών ανακοινώσεων, η συμμετοχή της Ευρωπαϊκής Ένωσης πρέπει να εμφαίνεται επακριβώς.Πρέπει να εξασφαλίζεται η προσήκουσα συνεργασία με το γραφείο της Επιτροπής στο αντίστοιχο κράτος μέλος.3.2.2.2. Τα μέτρα πληροφόρησης και δημοσιότητας που απευθύνονται στην κοινή γνώμη περλαμβάνουν τα ακόλουθα στοιχεία:- όσον αφορά τις επενδύσεις σε υποδομές των οποίων το συνολικό κόστος υπερβαίνει τις 500000 ευρώ για τις ενέργειες οι οποίες συγχρηματοδοτούνται από το ΧΜΠΑ, και τρία εκατομμύρια ευρώ για όλες τις άλλες ενέργειες:- στα εργοτάξια των έργων, τοποθέτηση πινακίδων,- τοποθέτηση αναμνηστικών πλακών επί μονίμου βάσεως για τις υποδομές στις οποίες έχει πρόσβαση το ευρύ κοινό,η οποία πρέπει να γίνεται σύμφωνα με τις περιγραφόμενες στο σημείο 6 λεπτομέρειες,- όσον αφορά τα μέτρα που συγχρηματοδοτούνται στον τομέα της κατάρτισης και της απασχόλησης:- όσοι επωφελούνται από δράσεις κατάρτισης, πρέπει να πληροφορούνται σχετικά με το ό,τι συμμετέχουν σε ένα μέτρο το οποίο χρηματοδοτείται από την Ευρωπαϊκή Ένωση,- ενέργειες ευαισθητοποίησης σχετικά με το ρόλο τον οποίο διαδραματίζει η Ευρωπαϊκή Ένωση σε συνάρτηση με τις ενέργειες στον τομέα της επαγγελματικής κατάρτισης, της απασχόλησης και της ανάπτυξης των ανθρωπίνων πόρων,- όσον αφορά τις επενδύσεις στις επιχειρήσεις, τα μέτρα ανάπτυξης του ενδογενούς δυναμικού και κάθε άλλη δράση η οποία επωφελείται από κοινοτική χρηματοδοτική συνδρομή:- πληροφόρηση αυτών που επωφελούνται από την συγκεκριμένη δράση σχετικά με το γεγονός ότι συμμετέχουν σε ένα μέτρο το οποίο συγχρηματοδοτείται από την Ευρωπαϊκή Ένωση, με χρήση εντύπων όπως αυτά που περιγράφονται στο σημείο 6.4. Εργασίες των επιτροπών παρακολούθησης4.1. Οι επιτροπές παρακολούθησης εξασφαλίζουν την προσήκουσα πληροφόρηση σχετικά με τις εργασίες τους. Προς αυτό τον σκοπό, οι επιτροπές πληροφορούν τα μέσα ενημέρωσης σχετικά με την πρόοδο των παρεμβάσεων, των οποίων έχουν την ευθύνη. Οι επαφές με τους εκπροσώπους του τύπου πραγματοποιούνται με την ευθύνη του Προέδρου. Οι εκπρόσωποι της Επιτροπής συμμετέχουν στις επαφές με τον τύπο.Πρέπει επίσης να προβλέπονται οι προσήκουσες ρυθμίσεις, ενημερώνοντας την Επιτροπή και τα γραφεία της στα κράτη μέλη, επί τη ευκαιρία σημαντικών εκδηλώσεων οι οποίες συνδέονται με τις συνεδριάσεις των επιτροπών παρακολούθησης, όπως είναι οι συναντήσεις υψηλού επιπέδου ή διάφορα εγκαίνια.4.2. Η επιτροπή παρακολούθησης εξετάζει την ετήσια έκθεση εκτέλεσης που προβλέπεται στο άρθρο 37 του κανονισμού (ΕΚ) αριθ. 1260/1999, η οποία πρέπει να περιλαμβάνει ένα κεφάλαιο σχετικά με τα μέτρα πληροφόρησης και δημοσιότητας σύμφωνα με το άρθρο 35 του ιδίου κανονισμού. Η αρχή διαχείρισης υποβάλει στις επιτροπές παρακολούθησης πληροφόρηση σχετικά με την ποιότητα και την αποτελεσματικότητα της δράσης που έχει αναληφθεί για τα μέτρα πληροφόρησης και δημοσιότητας, καθώς επίσης και σκόπιμα αποδεικτικά στοιχεία, όπως φωτογραφίες.Σύμφωνα με το άρθρο 46 του κανονισμού (ΕΚ) αριθ. 1260/1999, τα κράτη μέλη διαβιβάζουν στην Επιτροπή όλα τα στοιχεία πληροφόρησης τα οποία θα πρέπει να λάβει υπόψη της στην ετήσια έκθεση που προβλέπεται στο άρθρο 45 του εν λόγω κανονισμού.Αυτές οι πληροφορίες πρέπει να επιτρέπουν τη διαμόρφωση κρίσης σχετικά με την τήρηση των διατάξεων του παρόντος κανονισμού.5. Εταιρική σχέση και ανταλλαγές εμπειρίαςΟι αρχές διαχείρισης δύνανται, σε κάθε περίπτωση, να λαμβάνουν συμπληρωματικά μέτρα, και ιδίως να αναλαμβάνουν πρωτοβουλίες οι οποίες συμβάλλουν στην ικανοποιητική υλοποίηση της πολιτικής που επιδιώκεται στο πλαίσιο των διαρθρωτικών ταμείων.Πληροφορούν την Επιτροπή σχετικά με τις πρωτοβουλίες που έχουν αναληφθεί, ούτως ώστε αυτή να μπορεί να συνεργάζεται προσηκόντως για την πραγματοποίησή τους.Η Επιτροπή, για να διευκολύνει την υλοποίηση του συνόλου των διατάξεων του παρόντος κανονισμού, παρέχει τεχνική στήριξη εφόσον παρίσταται ανάγκη. Εμπνεόμενη από πνεύμα εταιρικής σχέσης και με γνώμονα το κοινό συμφέρον, θέτει στη διάθεση των σχετικών αρχών την εμπειρογνωμοσύνη και το υλικό που διαθέτει. Στηρίζει τις ανταλλαγές εμπειριών που έχουν αποκτηθεί κατά την υλοποίηση του άρθρου 46 του κανονισμού (ΕΚ) αριθ. 1260/1999, και εμψυχώνει άτυπα δίκτυα υπευθύνων πληροφόρησης. Για το σκοπό αυτό, θα ήταν επιθυμητό να διορίσει το κράτος μέλος ένα συντονιστή ανά ταμείο σε εθνικό επίπεδο.6. Λεπτομερείς κανόνες που προβλέπονται για την πραγματοποίηση των εργαλείων πληροφόρησης και δημοσιότηταςΓια να εξασφαλίζεται η ορατότητα των πραγματοποιήσεων που συγχρηματοδοτούνται από ένα διαρθρωτικό ταμείο, η αρμόδια αρχή διαχείρισης είναι υπεύθυνη για την συμμόρφωση με τα ακόλουθα μέτρα πληροφόρησης και δημοσιότητας:6.1. ΠινακίδεςΠινακίδες πληροφόρησης αναρτώνται στα εργοτάξια των έργων σχετικά με επενδύσεις σε υποδομές οι οποίες συγχρηματοδοτούνται και των οποίων το κόστος υπερβαίνει τα ποσά που αναφέρονται στο σημείο 3.2.2.2. Ένα μέρος της επιφάνειας των πινακίδων είναι αφιερωμένο στην προβολή της συμμετοχής της Ευρωπαϊκής Ένωσης.Το μέγεθος των πινακίδων πρέπει να ανταποκρίνεται στη σημασία του έργου.Το μέρος της επιφάνειας της πινακίδας στο οποίο αναφέρεται η κοινοτική συμμετοχή, πρέπει να πληροί τα ακόλουθα κριτήρια:- να μην είναι μικρότερο από το 25 % τουλάχιστον της συνολικής επιφάνειας της πινακίδας,- να περιλαμβάνει το τυποποιημένο ευρωπαϊκό έμβλημα και το ακόλουθο κείμενο, με την ακόλουθη διάταξη:&gt;PIC FILE= "L_2000130EL.003501.EPS"&gt;- το έμβλημα πρέπει να απεικονίζεται σύμφωνα με τους εν ισχύει κανόνες,- οι γραφικοί χαρακτήρες που χρησιμοποιούνται για την μνεία της χρηματοδοτικής συμμετοχής της Ευρωπαϊκής Ένωσης πρέπει να έχουν τις ίδιες διαστάσεις με τους χαρακτήρες που χρησιμοποιούνται για την μνεία της εθνικής συμμετοχής, μπορούν όμως να έχουν διαφορετικά τυπογραφικά χαρακτηριστικά,- μπορεί να γίνεται μνεία του συμμετέχοντος ταμείου.Σε περίπτωση που οι αρμόδιες αρχές αποφασίζουν να μην αναρτήσουν πινακίδα για να γνωστοποιήσουν την δική τους παρέμβαση στην χρηματοδότηση ενός έργου, η συνδρομή της Ευρωπαϊκής Ένωσης πρέπει να αποτελεί αντικείμενο ειδικής πινακίδας. Σε αυτή την περίπτωση, εφαρμόζονται κατ' αναλογία οι ακόλουθες διατάξεις.Η απόσυρση των πινακίδων πραγματοποιείται το αργότερο έξι μήνες μετά από το πέρας των εργασιών· αντικαθίστανται από αναμνηστικές πλάκες, σύμφωνα με τις ενδείξεις του σημείου 6.2.6.2. Αναμνηστικές πλάκεςΌταν πρόκειται για έργα συγχρηματοδοτούμενα από τα διαρθρωτικά ταμεία, στα οποία έχει πρόσβαση το ευρύ κοινό (συνεδριακά κέντρα, αεροδρόμια, σιδηροδρομικοί και οδικοί σταθμοί, κ.λπ.). Πρέπει να περιλαμβάνουν, εκτός από το ευρωπαϊκό έμβλημα, ένα κείμενο στο οποίο γίνεται μνεία της συγχρηματοδότησης της Ευρωπαϊκής Ένωσης και, ενδεχομένως, του συμμετέχοντος ταμείου.Στην περίπτωση έργων υλικών επενδύσεων στις επιχειρήσεις, τοποθετούνται αναμνηστικές πλάκες για χρονική διάρκεια, ενός έτους.Σε περίπτωση που μία αρμόδια αρχή, ή ένας τελικός δικαιούχος, αποφασίσουν να τοποθετήσουν πινακίδες, αναμνηστικές πλάκες, ή να πραγματοποιήσουν δημοσιεύσεις ή οποιαδήποτε άλλη ενέργεια πληροφόρησης για τα έργα των οποίων το συνολικό κόστος είναι μικρότερο των 500000 ευρώ για τις συγχρηματοδοτούμενες από το ΧΜΠΑ ενέργειες, και από τρία εκατομμύρια ευρώ για όλες τις άλλες ενέργειες, πρέπει να αναφέρεται επίσης η κοινοτική συμμετοχή.6.3. ΑφίσεςΓια να πληροφορούνται οι δικαιούχοι και να ενημερώνεται η κοινή γνώμη σχετικά με τον ρόλο τον οποίο διαδραματίζει η Ευρωπαϊκή Ένωση στους τομείς της ανάπτυξης των ανθρωπίνων πόρων, της επαγγελματικής κατάρτισης και της απασχόλησης, των επενδύσεων στις επιχειρήσεις και στην αγροτική ανάπτυξη, οι αρχές διαχείρισης εξακριβώνουν ότι έχουν τοποθετηθεί αφίσες με μνεία της συμβολής της Ευρωπαϊκής Ένωσης και, ενδεχομένως του συμμετέχοντος ταμείου, στα γραφεία κάθε οργανισμού ο οποίος υλοποιεί ή επωφελείται από δράσεις που χρηματοδοτούνται από τα διαρθρωτικά ταμεία (γραφεία απασχόλησης, κέντρα επαγγελματικής κατάρτισης, εμπορικά και βιομηχανικά επιμελητήρια, γεωργικά επιμελητήρια, φορείς περιφερειακής ανάπτυξης, κ.λπ.).6.4. Ανακοίνωση στους δικαιούχουςΟποιαδήποτε ανακοίνωση χορήγησης συνδρομής στους δικαιούχους από τις αρμόδιες αρχές προσδιορίζει τη χρηματοδότηση από την Ευρωπαϊκή Ένωση, και, ενδεχομένως, αναφέρει το ποσό ή το ποσοστό της συνδρομής που προέρχεται από το σχετικό κοινοτικό χρηματοδοτικό μέσο.6.5. Υλικό πληροφόρησης και επικοινωνίας6.5.1. Οι δημοσιεύσεις (φυλλάδια, δελτάρια, ενημερωτικές επιστολές) σχετικά με τις συγχρηματοδοτούμενες από τα διαρθρωτικά ταμεία παρεμβάσεις, περιλαμβάνουν, στην πρώτη εσωτερική σελίδα, ορατή μνεία της συμμετοχής της Ευρωπαϊκής Ένωσης και, ενδεχομένως, του συμμετέχοντος ταμείου, καθώς επίσης και το ευρωπαϊκό έμβλημα σε περίπτωση που υπάρχει επίσης τυπωμένο το εθνικό ή το περιφερειακό έμβλημα.Οι δημοσιεύσεις περιλαμβάνουν τα στοιχεία του οργανισμού ο οποίος είναι υπεύθυνος για την πληροφόρηση των ενδιαφερομένων, καθώς επίσης και μνεία της αρχής διαχείρισης που έχει οριστεί για την υλοποίηση της σχετικής παρέμβασης.6.5.2. Για το υλικό το οποίο κοινοποιείται με ηλεκτρονικό τρόπο (διαδίκτυο, τράπεζα δεδομένων που απευθύνεται στους δυνητικούς δικαιούχους) ή για το οπτικοακουστικό υλικό, οι προαναφερόμενες γενικές αρχές εφαρμόζονται κατ' αναλογία. Είναι σημαντικό, στο πλαίσιο της διαμόρφωσης του σχεδίου δράσεων επικοινωνίας, να γίνεται χρήση των νέων τεχνολογιών οι οποίες επιτρέπουν την ταχεία και αποτελεσματική διάδοση πληροφοριών, αλλά επίσης και να πραγματοποιείται διάλογος με το ευρύ κοινό.Σε περίπτωση κόμβων διαδικτύου σχετικά με τα διαρθρωτικά ταμεία, θα πρέπει:- να πραγματοποιείται μνεία της συμβολής της Ευρωπαϊκής Ένωσης και, ενδεχομένως, του συμμετέχοντος ταμείου, τουλάχιστον στην αρχική σελίδα (home-page),- να δημιουργείται ένας σύνδεσμος (hyperlink) προς τις άλλες ιστοσελίδες της Επιτροπής τις σχετικές με τα διάφορα διαρθρωτικά ταμεία.6.6. Εκδηλώσεις πληροφόρησηςΚατά τη διοργάνωση εκδηλώσεων πληροφόρησης (διαλέξεις, σεμινάρια, εκθέσεις - μεταξύ των οποίων εμπορικές - διαγωνισμοί) σε συνάρτηση με τις συγχρηματοδοτούμενες από τα διαρθρωτικά ταμεία παρεμβάσεις, οι διοργανωτές πρέπει να υποδηλώνουν την κοινοτική συμμετοχή σ' αυτές τις παρεμβάσεις, με την παρουσία της ευρωπαϊκής σημαίας στην αίθουσα της συνεδρίασης και του εμβλήματος στα έγγραφα.Τα γραφεία της Επιτροπής στα κράτη μέλη επικουρούν, εφόσον παρίσταται ανάγκη, τους διοργανωτές κατά την προετοιμασία και την υλοποίηση αυτών των εκδηλώσεων.